אברהם הלפרין

הרב אברהם הלפרין (ט"ו בטבת ה'תרצ"ז, דצמבר 1936 - ו' באב ה'תשע"ז, 29 ביולי 2017) היה איש עסקים, פילנתרופ יהודי-אמריקאי ויו"ר קרן השביעית.

קורות חיים
נולד בתל אביב, בנם הבכור של הדס ושל הרב נחום יואל הלפרין. אביו היה בנו של הרב יעקב הלפרין, ממשפחה חסידית מחסידות צ'ורטקוב. הוא מצאצאי הרב יחיאל היילפרין, בעל סדר הדורות.

למד בתלמוד תורה 'יסודי התורה', בישיבת פוניבז' לצעירים ובישיבת חפץ חיים בפתח תקווה, והמשיך בישיבתו של הרב משה סולובייצ'יק בשווייץ.

לאחר חתונתו עם בתו של הרב שלום פרידמן, חסידי בעלז. התגורר באנטוורפן והיה סוחר יהלומים. לאחר שנתיים עבר להתגורר במנהטן.

אחרי פטירת אביו התמנה ליו"ר קרן השביעית. בנוסף לכך היה מראשי הקרן לפיתוח העיר בני ברק.

הלפרין היה אספן יודאיקה. אוספו כלל פרטים נדירים מגדולי תנועת החסידות.

נפטר בעיר ניו יורק בשבת ו' באב ה'תשע"ז, כשהוא בן שמונים. נקבר בבני ברק, בבית הקברות שומרי שבת שבשכונת זיכרון מאיר, ליד אביו. גיסו הוא מאיר פרוש.

השאיר אחריו חמישה ילדים: ביתו הבכורה גיטל (נשואה למיכאל יהודה רוטנברג, המחזיק את בית המדרש 'בית מרדכי' הקרוי על שם סבו רבי מרדכי רוטנברג שנהרג בשואה), יוסף שמואל, אהובה (נשואה למרדכי דוד נוימן), צפורה (נשואה למרדכי יהושע ברמן) וחיים יעקב.

קישורים חיצוניים

הערות שוליים

משפחת הלפרין
פעילי ציבור חרדים ישראלים
נדבנים יהודים אמריקאים
אנשי עסקים יהודים אמריקאים
אנשי עסקים חרדים ישראלים
חסידי צ'ורטקוב
אספנים ישראלים
אישים שהועלו לקבורה בארץ ישראל
אישים הקבורים בבית הקברות שומרי שבת
ישראלים שנולדו ב-1936
ישראלים שנפטרו ב-2017